**DĖL ŠILALĖS RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO**

2025 m. vasario 17 d. Nr. DĮV-71

Šilalė

 Vadovaudamasis Lietuvos Respublikos paramos būstui įsigyti ar išsinuomoti įstatymo 21 straipsnio 1 dalimi, Lietuvos Respublikos vietos savivaldos įstatymo 33 straipsnio 3 dalies 3 punktu, 34 straipsnio 6 dalies 2 punktu, įgyvendindamas Šilalės rajono savivaldybės būsto ir socialinio būsto nuomos tvarkos aprašo, patvirtinto Šilalės rajono savivaldybės tarybos 2022 m. rugpjūčio 26 d. sprendimu Nr. T1-210 „Dėl Šilalės rajono savivaldybės būsto ir socialinio būsto nuomos tvarkos aprašo tvirtinimo“, 49 punktą:

 1. T v i r t i n u pridedamus:

 1.1. Šilalės rajono savivaldybės būsto nuomos mokesčio dydžio konkrečiam savivaldybės būstui sąrašą (1 priedas);

 1.2. Šilalės rajono savivaldybės būsto nuomos mokesčio dydžio konkrečiam socialiniam būstui sąrašą (2 priedas).

 2. P r i p a ž į s t u netekusiu galios Šilalės rajono savivaldybės administracijos direktoriaus 2024 m. vasario 27 d. įsakymą Nr. DĮV-93 ,,Dėl Šilalės rajono savivaldybės būstų ir socialinių būstų nuomos mokesčio dydžio patvirtinimo“.

 3. N u s t a t a u, kad šis įsakymas įsigalioja 2025 m. kovo 1 d.

 4. P a v e d u įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas